CELEX: 62018TA0745
Language: bg
Date: 2021-10-06 00:00:00
Title: Дело T-745/18: Решение на Общия съд от 6 октомври 2021 г. — Covestro Deutschland/Комисия (Държавни помощи — Схема за помощи, приведена в действие от Германия в полза на някои големи потребители на електроенергия — Освобождаване от мрежови такси за периода 2012 — 2013 г. — Решение, с което схемата за помощи се обявява за несъвместима с вътрешния пазар и за неправомерна и се разпорежда възстановяване на изплатените помощи — Жалба за отмяна — Срок за обжалване — Допустимост — Понятие за помощ — Държавни ресурси — Равно третиране — Оправдани правни очаквания)

22.11.2021   
            
            
               BG
            
            
               Официален вестник на Европейския съюз
            
            
               C 471/39
            
         
      Решение на Общия съд от 6 октомври 2021 г. — Covestro Deutschland/Комисия
      (Дело T-745/18) (1)
      
      (Държавни помощи - Схема за помощи, приведена в действие от Германия в полза на някои големи потребители на електроенергия - Освобождаване от мрежови такси за периода 2012 — 2013 г. - Решение, с което схемата за помощи се обявява за несъвместима с вътрешния пазар и за неправомерна и се разпорежда възстановяване на изплатените помощи - Жалба за отмяна - Срок за обжалване - Допустимост - Понятие за помощ - Държавни ресурси - Равно третиране - Оправдани правни очаквания)
      (2021/C 471/54)
      Език на производството: немски
      
         Страни
      
      
         Жалбоподател: Covestro Deutschland AG (Леверкузен, Германия) (представители: M. Küper, J. Otter, C. Anger и M. Goldberg, адвокати)
      
         Ответник: Европейска комисия (представители: T. Maxian Rusche и K. Herrmann)
      
         Встъпила страна в подкрепа на жалбоподателя: Федерална република Германия (представители: J. Möller, R. Kanitz, S. Heimerl и S. Costanzo)
      
         Предмет
      
      Искане на основание член 263 ДФЕС за отмяна на Решение (ЕС) 2019/56 на Комисията от 28 май 2018 година относно схема за помощ SA.34045 (2013/c) (ex 2012/NN), приведена в действие от Германия за потребители на базова електроенергия съгласно член 19 от StromNEV (ОВ L 14, 2019 г., стр. 1)
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Covestro Deutschland AG понася наред с направените от него съдебни разноски и тези на Европейската комисия.
               
            
                  3)
               
               
                  Федерална република Германия понася направените от нея съдебни разноски.
               
            
         (1)  ОВ C 82, 4.3.2019 г.